Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 03

от заседание на Комисия ”Професионална квалификация и 
информационни технологии”,
проведено на 13.03.2023 г.

Днес, 13.03.2023 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА 
СВЕТЛАНА БОШНАКОВА - отсъства
СЕВДАЛИН МАВРОВ  

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ , Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

Комисията обединява разглеждането на т.1, т.2 и т.3

1. ОТНОСНО: Отговор от изпълнителния директор на „Информационно обслужване“ АД, относно възможността за извършване от прокурор на процесуални действия в електронна форма, чрез Единния портал за електронно правосъдие (ЕПЕП).

2. ОТНОСНО: Извлечение от заседание на Комисията по правни въпроси към Пленума на ВСС по протокол № 01/16.01.2023 г.

3. ОТНОСНО: Писмо от председателя на Комисия по правни въпроси към Пленума на Висш съдебен съвет, във връзка с проведено заседание на 16.01.2023 г.

Комисия „Професионална квалификация и
информационни технологии”
Р Е Ш И :

1.1. Приема за сведение отговора от изпълнителния директор на „Информационно обслужване“ АД, относно възможността за извършване от прокурор на процесуални действия в електронна форма, чрез Единния портал за електронно правосъдие (ЕПЕП).
1.2. Изпраща отговора от изпълнителния директор на „Информационно обслужване“ АД, относно възможността за извършване от прокурор на процесуални действия в електронна форма, чрез Единния портал за електронно правосъдие (ЕПЕП) на Комисията по правни въпроси към Пленума на Висшия съдебен съвет.
         1.3. Изпраща отговора от изпълнителния директор на „Информационно обслужване“ АД, относно възможността за извършване от прокурор на процесуални действия в електронна форма, чрез Единния портал за електронно правосъдие (ЕПЕП) на г-жа Даниела Машева - заместник на главния прокурор при Върховна касационна прокуратура. 
         1.4. Във връзка с оптимизацията на ЕПЕП, Комисия ”Професионална квалификация и информационни технологии” възлага на директора на дирекция „Информационни технологии и съдебна статистика“ да създаде организация и да предприеме действия по техническо и технологично оборудване на точките за провеждане на онлайн заседания, чрез видеоконферентни връзки, съгласно изискванията на детайлната функционална спецификация по Договор № ВСС-5932/05.04.2022 г. с предмет „Оптимизиране на Единния портал за електронно правосъдие за създаване на условия за повишаване достъпа на граждани и юридически лица до е-правосъдие“.

4. ОТНОСНО: Писмо от зам.-председателя на Комисия „Съдебна карта, натовареност и съдебна статистика” към Съдийската колегия на Висшия съдебен съвет относно oтговор от „Информационно обслужване“ АД по постъпили писма от и.ф. административния ръководител на РС – Благоевград за установено неравномерно разпределение на дела в ЕИСС.

Комисия „Професионална квалификация и
информационни технологии”
Р Е Ш И :

4.1. Приема за сведение писмо от зам.-председателя на Комисия „Съдебна карта, натовареност и съдебна статистика” към Съдийската колегия на Висшия съдебен съвет относно oтговор от „Информационно обслужване“ АД по постъпили писма от и.ф. административния ръководител на РС – Благоевград за установено неравномерно разпределение на дела в ЕИСС.

 	4.2. Изпраща отговора от „Информационно обслужване“ АД  с вх.№ ВСС-17295/08.02.2023 г. на административния ръководител на РС – Благоевград, за сведение.

5. ОТНОСНО: Извлечение от заседание на Комисия „Бюджет и финанси" към Пленума на ВСС по протокол № 4/01.02.2023 г., т.2.

Комисия „Професионална квалификация и
информационни технологии”
Р Е Ш И :

5.1. Приема за сведение изготвената от дирекция „Информационни технологии и съдебна статистика“ в АВСС тригодишна бюджетна прогноза за периода 2024 – 2026 г. за разходите в областта на електронното управление и използването на информационните и комуникационните технологии за Висшия съдебен съвет.

6. ОТНОСНО: Искане от административния ръководител - председател на Софийски окръжен съд за осигуряване на средства за 1 (един) брой сървър.

Комисия „Професионална квалификация и
информационни технологии”
Р Е Ш И :

6.1. Искането от административния ръководител - председател на Софийски окръжен съд за осигуряване на средства за закупуване на 1 бр. сървър на стойност 8731,20 лв. с ДДС е целесъобразно и неотложно.
6.2. Изпраща решението по т.6.1 ведно с мотивиран доклад на Комисия „Бюджет и финанси" към Пленума на Висшия съдебен съвет, по компетентност.

7. ОТНОСНО: Предложение от административния ръководител – председател на Окръжен съд – Силистра за отпускане на 1 (една) щатна бройка за „системен администратор“.

Комисия „Професионална квалификация и
информационни технологии”
Р Е Ш И :

7.1. Не възразява на предложението от административния ръководител – председател на Окръжен съд – Силистра за отпускане на 1 (една) щатна бройка за „системен администратор“.
7.2. Изпраща решението по т. 7.1 на Комисия „Съдебна администрация“ към Съдийската колегия на Висшия съдебен съвет, по компетентност.   

8. ОТНОСНО: Писмо от министъра на правосъдието относно проект на Закон за изменение и допълнение на Закона за съдебната власт. 

Комисия „Професионална квалификация и
информационни технологии”
Р Е Ш И :

8.1. Приема изготвеното становище от дирекция „Информационни технологии и съдебна статистика“ в АВСС.
8.2. Изпраща решението по т. 8.1 ведно със становището от дирекция „Информационни технологии и съдебна статистика“ в АВСС на Комисията по правни въпроси към Пленума на Висшия съдебен съвет, по компетентност. 

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/ 

/КАЛИНА ЧАПКЪНОВА/

ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА:  /п/
			СЕВДАЛИН МАВРОВ:  /п/